|  |
| --- |
| **Budapest Főváros VII. kerület Erzsébetváros Önkormányzata**  Maár Balázsirodavezető |

Iktatószám:

Napirendi pont: ….

**ELŐTERJESZTÉS**

APénzügyi és Kerületfejlesztési Bizottság2024**.** szeptember17 **-** eirendkívüli

ülésére

|  |  |
| --- | --- |
| **Tárgy:** | VMware liszensz és hozzá tartozó vezérlőelemek beszerzése |

**Készítette:**

Hanzmann Noémi

ügyintéző

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű** **szavazattöbbség szükséges.**

**Tisztelt Bizottság!**

A Polgármesteri Hivatal részére VMware liszensz és hozzá tartozó vezérlőelemek beszerzése vált szükségessé, ezért új beszerzési eljárást kellett lebonyolítani. A beszerzési eljárás lefolytatását követően a következők kerülnének leszállításra, megvalósításra: VMware vcf-vsp-std-8 licence – 64 db (3 év), PERC H755 MX vezérlő – 2db, MX760c kompatibilis 2,5” beépítő keret – 4db, iDrac licence, Datacenter 16G – 2db.

A tárgyi feladatra határozott idejű szerződést kívánunk kötni, a szerződés aláírásától számítva 2024. december 31-ig.

Figyelemmel a beszerzés becsült értékének összegére, Budapest Főváros VII. Kerület Erzsébetvárosi Polgármesteri Hivatal a IX/23-1/2024 iktatószámú jegyzői engedély (1. melléklet) alapján beszerzési eljárást indított a Hivatal részére VMware liszensz és hozzá tartozó vezérlőelemek beszerzése tárgyában.

Budapest Főváros VII. kerület Erzsébetváros Önkormányzatának és Polgármesteri Hivatalának VI/16/2023. (XII. 11.) számú Beszerzési Szabályzata (a továbbiakban: Beszerzési Szabályzat) rendelkezései alapján három gazdasági szereplő részére került megküldésre az ajánlattételi felhívás (2. melléklet), melyek a következők (3-5. mellékletek):

* Zenit Informatikai Kft.
* HD-System Kft.
* Sightspot Network Kft.

Az ajánlattételi határidőig, vagyis 2024. szeptember 2. 12:00 óráig az alábbi cégek küldték meg ajánlataikat:

|  |  |  |
| --- | --- | --- |
| **Ajánlattevő megnevezése** | **Ajánlati ár** (bruttó) | **Megjegyzés** |
| HD-System Kft. | 22 807 930 Ft | érvényes |
| Sightspot Network Kft | 18 453 100 Ft | érvényes |
| Zenit Informatikai Kft. | 17 136 364 Ft | érvényes |

Az érvényes ajánlatok közül, a bírálati szempont szerint – szolgáltatás ellenértéke egy összegben megadva – a legelőnyösebb ajánlatot Zenit Informatikai Kft. nyújtotta be (6. melléklet).

A Beszerzési Szabályzat IV. fejezet 2.3. és 2.4. pontjai alapján:

*„2.3. A nettó 5.000.000 Ft összeget meghaladó, de a nettó 10.000.000 Ft összeget el nem érő egyedi beszerzési érték esetén alkalmazandó eljárásrend:*

*2.3.1. A felhívást legalább 3 ajánlattételre felhívottnak kell egyidejűleg írásban megküldeni, lehetőség szerint előzetesen tájékozódni kell arról, hogy a felhívottakkal összefüggésben az alkalmasság vélelmezhető legyen. Az ajánlatkérés tartalmát úgy kell meghatározni, hogy annak alapján az Árajánlatot tevők megfelelő árajánlatot tehessenek, a határidőben benyújtott árajánlatok összehasonlíthatóak legyenek. (…)”*

*„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

1. *A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során.* *Továbbá az eljárást lezáró érdemi döntés meghozatala során az IV. 2.3.2 a) - i) pontokban felsorolt esetekben.*

*b) A beszerzési eljárást lezáró érdemi döntés meghozatala ez esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

Jelen beszerzés vonatkozásában a 3 ajánlat bekérése nem volt mellőzhető. A beérkezett ajánlatok értékeléséről bírálati jegyzőkönyv került felvételre (6. melléklet). Az alkalmazandó iratmintát a Beszerzési Szabályzat 1. melléklete tartalmazza.

A szükséges fedezet biztosítása rendelkezésre áll, Budapest Főváros VII. kerület Erzsébetváros Önkormányzata 2024. évi elfogadott költségvetésben az 5106 – Informatikai kiadások címen.

A fentiekre való tekintettel kérem, hogy a Tisztelt Bizottság az alábbi határozati javaslatot elfogadni, és a fentebb megjelölt tárgyú beszerzésre vonatkozó szerződés megkötését nettó 13 493 200 Ft + 3 643 164 Ft Áfa összegben a Zenit Informatikai Kft-vel (székhelye: 1036 Budapest, Bécsi út 57-59. 1. em. 10., adószáma: 24128337-2-41) engedélyezni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2024. (IX. 17.) határozata a Polgármesteri Hivatal VMware liszenesz és hozzá tartozó vezérlőelemek beszerzése tárgyában.**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy engedélyezi a Zenit Informatikai Kft. (székhelye: 1036 Budapest, Bécsi út 57-59. 1. em. 10.; adószáma: 24128337-2-41) és Budapest Főváros VII. Kerület Erzsébetvárosi Polgármesteri Hivatal közötti szerződéskötést VMware liszensz és hozzá tartozó vezérlőelemek beszerzése tárgyában mindösszesen nettó 13 493 200 Ft + 3 643 164 Ft Áfa összegben.

**Felelős:** Niedermüller Péter polgármester

**Határidő:** 2024. 10. 15.

Budapest, 2024. szeptember 4.

Maár Balázs

irodavezető

Informatikai és Ügyviteli Iroda

**Mellékletek:**

1. melléklet - Ajánlattételi felhívást engedélyező levél
2. melléklet - Ajánlattételi felhívás
3. melléklet – Zenit Informatikai Kft ajánlata
4. melléklet – HD-System Kft. ajánlata
5. melléklet – Sightspot Network Kft. ajánlata
6. melléklet - Bírálóbizottsági jegyzőkönyv