|  |
| --- |
| **Budapest Főváros VII. kerület Erzsébetváros Önkormányzata**  **Tóth Csaba Klímavédelmi és Fenntarthatósági Kabinet vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. szeptember 17 - ei rendkívüli**

**ülésére**

|  |  |
| --- | --- |
| **Tárgy:** | Szerződéskötés engedélyezése a Magonc Óvoda esővízgyűjtő rendszerének kialakítása tárgyában |

**Készítette:**

Tóth Csaba

Klímavédelmi és Fenntarthatósági Kabinet vezetője

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata partnerségében megvalósuló LIFE in RUNOFF (Városi Eső) című LIFE20 CCA/HU/001774 számú Európai Uniós projekt megvalósítása keretében szükségessé vált beszerzési eljárás lefolytatása az Erzsébetvárosi Magonc Óvoda esővízgyűjtő tartály beruházás kivitelezése tárgyában.

Az esővízgyűjtő tartály kivitelezésével kapcsolatos feladatra határozott idejű szerződést kívánunk kötni, a szerződés aláírásától számított 35 nap időtartamra. A megvalósításhoz szükséges pontos műszaki leírást az ajánlattételi felhívás tartalmazza (2. melléklet).

E beszerzés becsült értéke nettó 2.000.000,- Ft + ÁFA, mely azonban egybeszámítandó a „Klauzál téri Vásárcsarnok esővízgyűjtő tartály beruházás kivitelezése” tárgyú, nettó 27.102.950,-Ft értékű beszerzéssel. Az egybeszámított becsült érték nettó 29.102.950,-Ft.

Figyelemmel a beszerzés becsült értékének összegére, Budapest Főváros VII. Kerület Erzsébetváros Önkormányzatának és Polgármesteri Hivatalának VI/16/2023. (XII. 11.) számú Beszerzési Szabályzatával (a továbbiakban: Beszerzési Szabályzat) összhangban, a V/137-5/2024 iktatószámú polgármesteri engedély (1. melléklet) alapján beszerzési eljárás került megindításra „Magonc Óvoda esővízgyűjtő tartály beruházás kivitelezése” tárgyában.

Az alábbi három gazdasági szereplő részére került megküldésre az ajánlattételi felhívás:

* Három Kertőr Kertészeti Szolgáltató Korlátolt Felelősségű Társaság.
* Forhunt Mérnök Korlátolt Felelősségű Társaság.
* MPALADIN Építőipari, Kereskedelmi és Szolgáltató Korlátolt Felelősségű Társaság

Az ajánlattételi határidőig, vagyis 2024. szeptember 10. napja 9:00 óráig csak az MPALADIN Kft. küldött ajánlatot (5. melléklet) nettó 2.915.233,- Ft + ÁFA értékben (6. melléklet: Bírálóbizottsági jegyzőkönyv).

A beszerzési eljárás során alkalmazandó szabályok a Beszerzési Szabályzat IV. fejezet 2.3. és 2.4 pontjai alapján:

*„2.3. A nettó 5.000.000 Ft összeget meghaladó, de a nettó 10.000.000 Ft összeget el nem érő egyedi beszerzési érték esetén alkalmazandó eljárásrend:*

*2.3.1. A felhívást legalább 3 ajánlattételre felhívottnak kell egyidejűleg írásban megküldeni, lehetőség szerint előzetesen tájékozódni kell arról, hogy a felhívottakkal összefüggésben az alkalmasság vélelmezhető legyen. Az ajánlatkérés tartalmát úgy kell meghatározni, hogy annak alapján az Árajánlatot tevők megfelelő árajánlatot tehessenek, a határidőben benyújtott árajánlatok összehasonlíthatóak legyenek…”*

*„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

1. *A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során.* *Továbbá az eljárást lezáró érdemi döntés meghozatala során az IV. 2.3.2 a) - i) pontokban felsorolt esetekben.*

*Jelen pont alkalmazása esetén 3 ajánlat bekérése nem mellőzhető. A beérkezett ajánlatok értékeléséről bírálati jegyzőkönyv felvétele kötelező. Az alkalmazandó iratmintát a Szabályzat 1. számú melléklete tartalmazza.*

*b) A beszerzési eljárást lezáró érdemi döntés meghozatala ez esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A szükséges fedezet rendelkezésre áll Budapest Főváros VII. kerület Erzsébetváros Önkormányzata 2024. évi elfogadott költségvetésében a „9128 LIFE in RUNOFF című LIFE20 CCA/HU/001774 pályázat” címszámon.

A fentiekre tekintettel kérem, hogy a Tisztelt Bizottság az előterjesztést megtárgyalni és a határozati javaslatot elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2024. (IX. 17.) határozata a Magonc Óvoda esővízgyűjtő tartály beruházás kivitelezése tárgyában**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. engedélyezi az MPALADIN Építőipari, Kereskedelmi és Szolgáltató Korlátolt Felelősségű Társaság (székhely: 1182 Budapest, Gábor Áron utca 2. a. ép.; cégjegyzékszám: 01-09-204319; adószám: 24046618-2-43; képviseli: Soós Tamás) és Budapest Főváros VII. Kerület Erzsébetváros Önkormányzata közötti szerződéskötést a „Magonc Óvoda esővízgyűjtő tartály beruházás kivitelezése” tárgyában nettó 2. 915. 233,-Ft + ÁFA összegben.
2. felkéri a polgármestert a kivitelezési szerződés aláírására.

**Felelős:** Niedermüller Péter polgármester

**Határidő:** 1. pont tekintetében 2024. szeptember 17.

2. pont tekintetében 2024. szeptember 25.

Budapest, 2024. szeptember 5.

Tóth Csaba

Klímavédelmi és Fenntarthatósági Kabinet vezetője

Előterjesztés mellékletei:

1. melléklet – Ajánlattételi felhívást engedélyező levél
2. melléklet – Ajánlattételi felhívás
3. melléklet – Kiviteli terv
4. melléklet – Értesítések ajánlattételi határidő hosszabbításáról
5. melléklet – MPALADIN Építőipari, Kereskedelmi és Szolgáltató Kft. ajánlata
6. melléklet – Bírálóbizottsági jegyzőkönyv