|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. szeptember 17 - ei rendkívüli**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára az EVIN Nonprofit Zrt., mint ajánlatkérő az „Erzsébetvárosi energiaközösség III. ütem: Elektromos autó-töltő és energiatároló telepítése” tárgyú közbeszerzési eljárását megindító dokumentumok jóváhagyásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testülete 119/2024. (IV.24.) határozata (az előterjesztés 1. melléklete) alapján Budapest Főváros VII. kerület Erzsébetváros Önkormányzata (a továbbiakban: Önkormányzat) az EVIN Nonprofit Zrt.-vel (a továbbiakban: Társaság) „a Klauzál téri Vásárcsarnok épületét érintő energiatároló és elektromos töltőberendezés telepítése” tárgyában 2024. május 13-án Támogatási szerződést (a továbbiakban: Támogatási szerződés) kötött (az előterjesztés 2. melléklete).

A Támogatási szerződésben szereplő beruházás kivitelezését biztosító vállalkozási szerződés megkötése érdekében közbeszerzési eljárás lefolytatására van szükség. A nemzeti, Kbt. 115. § szerinti nyílt közbeszerzési eljárás megindításához szükséges dokumentumokat *a határozati javaslat mellékletei* tartalmazzák. Az eljárás becsült értéke nettó 49.995.410, -Ft. A tárgyi közbeszerzés szerepel a Társaság 2024. évi aktuális közbeszerzési tervében (3. melléklet).

Budapest Főváros VII. Kerület Erzsébetváros Önkormányzatának és Polgármesteri Hivatalának VI/17/2023. (XII.11.) számú Közbeszerzési Szabályzata I. fejezet 1.4 pontja szerint *„A saját közbeszerzési szabályzattal rendelkező Gazdasági társaságok közbeszerzési eljárásaikat feladat-ellátási szerződésükben meghatározott feladatok körében ajánlatkérőként eljárva, a Bizottságnak bemutatott szabályzatuk alapján, felelős akkreditált közbeszerzési szaktanácsadó bonyolításában maguk végzik azzal, hogy közbeszerzést a közbeszerzési eljárást megindító dokumentumok Bizottság általi jóváhagyását követően indíthatnak…”*

Fentiek alapján kérjük az *„Erzsébetvárosi energiaközösség III. ütem: Elektromos autó-töltő és energiatároló telepítése”* tárgyú közbeszerzés eljárást megindító dokumentumainak jóváhagyását.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …./2024. (IX.17.) határozata az EVIN Nonprofit Zrt. ajánlatkérő részére az *„Erzsébetvárosi energiaközösség III. ütem: Elektromos autó-töltő és energiatároló telepítése”* tárgyú közbeszerzés eljárást megindító dokumentumainak jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy az EVIN Nonprofit Zrt. által előterjesztett *„Erzsébetvárosi energiaközösség III. ütem: Elektromos autó-töltő és energiatároló telepítése”* tárgyú közbeszerzés eljárást megindító dokumentumait jóváhagyja.

**Felelős:** Bónus Évabizottsági elnök

**Határidő:** 2024. szeptember 17.

Budapest, 2024. szeptember 11.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletek:

1. melléklet – 119/2024 (IV.24.) PKB-határozat

2. melléklet - Támogatási szerződés

3. melléklet – EVIN Nonprofit Zrt. 2024. évi aktuális közbeszerzési terve

Határozati javaslat mellékletek:

1. melléklet – Ajánlati felhívás\_Erzsébetvárosi energiaközösség III. ütem: Elektromos autó-töltő és energiatároló telepítése

2. melléklet – Közbeszerzési dokumentum\_Erzsébetvárosi energiaközösség III. ütem: Elektromos autó-töltő és energiatároló telepítése

3. melléklet – Szerződéstervezet\_Erzsébetvárosi energiaközösség III. ütem: Elektromos autó-töltő és energiatároló telepítése

4. melléklet – Műszaki dokumentáció\_Erzsébetvárosi energiaközösség III. ütem: Elektromos autó-töltő és energiatároló telepítése