|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. szeptember 17 - ei rendkívüli**

**ülésére**

|  |  |
| --- | --- |
| **Tárgy:** | Tájékoztatás az EVIN Nonprofit Zrt., mint ajánlatkérő által lefolytatott „Budapest, VII. kerület Klauzál tér 7. (hrsz: 34301) szám alatti 100% önkormányzati tulajdonú épület homlokzatának felújítása” tárgyú közbeszerzési eljárás eredményéről |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**Tisztelt Bizottság!**

Az EVIN Nonprofit Zrt. (a továbbiakban: Társaság) a önkormányzati tulajdonú lakóingatlanok rendeltetésszerű lakhatásra való alkalmassá tételére vonatkozó munkák kivitelezését biztosító vállalkozási szerződések megkötése érdekében a Pénzügyi és Kerületfejlesztési Bizottság 362/2024. (V.14.) sz. *(1. melléklet)* jóváhagyó határozata alapján közbeszerzési eljárást folytatott le.

Budapest Főváros VII. Kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatala VI/17/2023. (XII.11.) számú Közbeszerzési szabályzata I. fejezet 1.4 pontja szerint: *„A saját közbeszerzési szabályzattal rendelkező Gazdasági társaságok ... A közbeszerzési eljárásban meghozott érdemi döntésüket, így az egyes ajánlatok érvényessé/érvénytelenné nyilvánítását, az eljárást lezáró döntést, a megkötött szerződést, annak módosítását a Bizottság részére kötelesek megküldeni.”*

Fentiek alapján az alábbiakban összefoglalom a közbeszerzési eljárás legfőbb cselekményeit, döntéseket:

* Ajánlatkérő 2024.05.15. napján - EKR000817352024 azonosítószám alatt – a Kbt. 112. § (1) bekezdés b) pont szerinti, hirdetménnyel induló nyílt közbeszerzési eljárást indított. A hirdetmény iktatószáma: 8898/2024,
* A felhívás és a közbeszerzési dokumentumok módosítására nem került sor.
* Ajánlatok benyújtásának határideje: 2024.05.30. 12:30
* Az ajánlatok bontása: 2024.05.30. 14:30
* **Az eljárásban az ajánlattételi határidőig 5 db ajánlat került benyújtásra a következő gazdasági szereplők által**:

|  |  |  |  |  |
| --- | --- | --- | --- | --- |
| **Pharos 95 Sportpályaépítő Kft.** | **"GAZSI és GAZSI" Ipari, Kereskedelmi és Szolgáltató Kft.** | **PRÍMFEST Építőipari Szolgáltató és Kereskedelmi Kft.** | **"RADIÁN" Építőipari Tervező, Szervező, Üzemeltető Kft.** | **Stylos Építőipari Kft.** |

Az ajánlati árakat és az egyéb értékelési szempontok szerinti megajánlásokat a Bírálóbizottsági jegyzőkönyvek (*2. melléklet*) részletesen bemutatják.

* Ajánlatkérő 2024.06.03. napján hiánypótlási felhívást és felvilágosítás kérést bocsátott ki valamennyi ajánlattevő vonatkozásában 2024.06.07. 10:00 óra teljesítési határidővel.
* A Pharos 95 Sportpályaépítő Kft., a "GAZSI és GAZSI" Ipari, Kereskedelmi és Szolgáltató Kft. és a PRÍMFEST Építőipari Szolgáltató és Kereskedelmi Kft. ajánlattevők hiánypótlást/felvilágosítást nem nyújtottak be. A "RADIÁN" Építőipari Tervező, Szervező, Üzemeltető Kft. és a Stylos Építőipari Kft. a hiánypótlást/felvilágosítást határidőre benyújtotta.
* **A további bírálatot követően a Bírálóbizottság javaslatai alapján a döntéshozó az alábbi döntéseket hozta (*3. melléklet*):**

A Pharos 95 Sportpályaépítő Kft., a "GAZSI és GAZSI" Ipari, Kereskedelmi és Szolgáltató Kft. és a PRÍMFEST Építőipari Szolgáltató és Kereskedelmi Kft. ajánlattevők benyújtott ajánlatai a Kbt. 73. § (1) bek. d) és e) pont alapján érvénytelenek, tekintettel arra, hogy az ajánlataik a hiánypótlási felhívás/ felvilágosítás kérés kibocsátását követően is hiányokat tartalmaznak (ajánlattevők nem nyújtottak be hiánypótlást).

A Stylos Építőipari Kft. ajánlattevő benyújtott ajánlata a Kbt. 73. § (1) bek. d) és e) pont alapján érvénytelen, tekintettel arra, hogy az ajánlat hiánypótlási felhívás/ felvilágosítás kérés kibocsátását követően is hiányokat tartalmaz (ajánlattevő benyújtott hiánypótlása volt nem teljeskörű).

A közbeszerzési eljárásban az értékelési sorrend az alábbi:

1. "RADIÁN" Építőipari Tervező, Szervező, Üzemeltető Kft. (1000 pont)

A "RADIÁN" Építőipari Tervező, Szervező, Üzemeltető Kft. ajánlattevő benyújtott ajánlata érvényes, tekintettel arra, hogy az ajánlat mindenben megfelel a felhívás és a közbeszerzési dokumentumok, valamint a vonatkozó jogszabályok előírásainak, továbbá ajánlattevő a felhívásban előírt kizáró okok hatálya alatt nem áll, alkalmasságát megfelelően igazolta.

A közbeszerzési eljárás eredményes.

Az eljárás nyertese a "RADIÁN" Építőipari Tervező, Szervező, Üzemeltető Kft. nettó 120.655.353,- Ft ajánlati áron, tekintettel arra, hogy ajánlattevő nyújtotta be az értékelési szempontokra tekintettel legkedvezőbb ár-érték arányú érvényes ajánlatot, valamint az ajánlat a rendelkezésre álló fedezetre (nettó 171.265.000,- Ft) tekintettel is megfelelő.

A "RADIÁN" Építőipari Tervező, Szervező, Üzemeltető Kft. ajánlattevővel a szerződés megkötéséről rendelkezik.

* A döntés alapján, az összegezést (*4. melléklet*) követően az EVIN Nonprofit Zrt. a nyertessel a kivitelezési szerződést (*5. melléklet*) 2024. július 9-én megkötötte.

Kérem a tájékoztatás elfogadását.

Budapest, 2024. szeptember 5.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

1. melléklet – 362/2023. (V.14.) számú PKB-határozat

2. melléklet – BBjzk. I-II\_Klauzál tér 7. homlokzatfelújítás

3. melléklet – Döntés eljárás eredményéről\_Klauzál tér 7. homlokzatfelújítás

4. melléklet – Összegezés\_Klauzál tér 7. homlokzatfelújítás

5. melléklet – Kivitelezési szerződés\_Klauzál tér 7. homlokzatfelújítás